Gods & Monsters

Gods & Monsters (בעברית: אלים ומפלצות) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise ומתוך ההוצאה המחודשת של Born to Die, ‏Born to Die: The Paradise Edition. השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס. במרוצת השנים הוקלט השיר מחדש פעמים רבות, תוך שנעשו לו רמיקסים וגרסאות שונות. אחת מגרסאות הכיסוי הבולטות ביותר שנעשו עבורו, יצאה בשנת 2014 ובוצעה על ידי ג'סיקה לאנג, במהלך תוכנית הטלוויזיה "אימה אמריקאית", בעונה "אימה אמריקאית: פריק שואו". יחד עם "Body Electric" ו-"Bel Air", השיר הופיע בסרט הקצר של דל ריי, Tropico. לאחר יציאתו של הסרט, הוציאה דל ריי מיני-אלבום בעל אותו השם ב-6 בדצמבר 2013, שכלל את "Body Electric",‏ "Gods & Monsters",‏ "Bel Air" והסרט Tropico עצמו. ג'סיקה לאנג הקליטה את השיר במהלך הפרק השלישי של "אימה אמריקאית: פריק שואו". גרסת הכיסוי של לאנג הופצה בפורמטים הדיגיטליים ב-22 באוקטובר 2014. בנוסף לכך, נכלל השיר בפסקול BOSCH: The Garden of Dreams, של הסרט "El Bosco. El jardín de los sueños" משנת 2016. "Gods & Monsters" זכה לביקורות חיוביות ומעורבות כאחד מטעם מבקרי המוזיקה. קרל ויליוט מ-Idolator אמר כי "על הנייר, חלקים מ-"Gods & Monsters" דומים מאוד לשיר "S&M" של הזמרת ריהאנה. ניתן לראות זאת בשורות "הייתי מלאכית / חיפשתי רק לקיים יחסי מין חזקים... לעזאזל כן, תן לי / זה גן עדן; זה מה שאני באמת רוצה". עם זאת, הוסיף כי הדבר לא בטוח וכי הדיבור על יחסי מין וכל הנושא שקשור אליו יכול להיות פרשנות אישית שדל ריי כלל לא התכוונה אליה. במגזין Slant נאמר ש"פרט ל-"Burning Desire" ו-"Gods & Monsters", שום שיר מ-Paradise לא מצליח להשתוות לשירים מ-Born to Die". כמו כן, נאמר שם כי "השיר מרושל ומהפנט בו זמנית". בעקבות ההצלחה של המיני-אלבום Paradise‏, "Gods & Monsters" וכמה שירים נוספים, הצליחו להיכנס למצעדי הפזמונים בשנת 2012. בממלכה המאוחדת, הצליח להגיע למקום ה-39 בעקבות הופעתו ב-"איסטאנדרס", במסגרת "Who Killed Lucy?". במצעד שירי הרוק הגיע למקום ה-15. בשנת 2014, זכה השיר להצלחה מחודשת בעקבות גרסת הכיסוי שביצעה ג'סיקה לאנג במסגרת "אימה אמריקאית: פריק שואו". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. לשיר לא יצא וידאו קליפ משלו, אך הוא נכלל בסרט הקצר של דל ריי Tropico שהועלה לערוץ היוטיוב שלה ב-6 בדצמבר 2013. השיר מושמע באמצע הסרט בסצנת מועדון החשפנות, בה ניתן לראות את דל ריי ביחד עם עוד רקדניות, כשכולן לבושות בלבשו מינימלי, תוך שדל ריי עצמה לובשת ביקיני בצבע אדום. לאורכו של הקטע, ניתן לראות סצנות שונות נוספות. הסרט הקצר זכה להצלחה רבה כאשר צבר למעלה מ-10 מיליון צפיות. קליפ אלטרנטיבי של השיר הועלה לערוץ היוטיוב של Mermaid Motel ב-8 במרץ 2020. לאורכו של הקליפ, ניתן לראות סצנה עקבית בה מוצגת דל ריי כשהיא בתוך כלוב ולגבה מחוברות כנפיים, תוך שהיא עצמה לובשת חלק תחתון בלבד והחלק העליון שלה מוסתר על ידי הידיים שלה. במהלך הקליפ, מגיעים למקום מבקרים שונים שבאים להביט בה. הקליפ צבר למעלה מ-3 מיליון צפיות. ב-9 בנובמבר 2014, פורסם קליפ המילים של השיר באיכות של הפרדה גבוהה ובו מוצגות מילות השיר. קליפ המילים צבר למעלה מ-5.7 מיליון צפיות. האודיו הרשמי של השיר הועלה לערוץ היוטיוב של דל ריי ב-3 ביולי 2019; שבע שנים מצאתו המקורית. מונה הצפיות שלו עומד על למעלה מ-1.7 מיליון צפיות. אודיו נוסף של השיר צבר למעלה מ-2.3 מיליון צפיות. בשנת 2014, הועלתה הסצנה של ג'סיקה לאנג ליוטיוב, בה ביצעה את השיר. הסצנה לקוחה מתוך הפרקים "Edward Mordrake, Parts 1 and 2" שנכללו בעונה החמישית של תוכנית הטלוויזיה "אימה אמריקאית". במהלך הסצנה, ניתן לראות את לאנג כשהיא מבצעת את השיר בקרקס וזאת, לאור העובדה שהוא ריק ממבקרים. בהמשך, מגיע אדוארד מורדייק להאזין לשירתה ובסוף הסצנה היא מגלה שהדבר לא היה. הסצנה זכתה להצלחה רבה כאשר צברה למעלה מ-4.3 מיליון צפיות. קליפ המילים של גרסתה של לאנג פורסם בסמוך לפרסום הסצנה וזכה להצלחה כאשר צבר למעלה מ-4.8 מיליון צפיות. מידע על היצירה "Gods & Monsters" באתר מיוזיק בריינז מידע על הסינגל "Gods & Monsters" באתר מיוזיק בריינז מידע על השיר "Gods & Monsters" באתר AllMusic סרטון השיר "Gods & Monsters" באתר יוטיוב Paradise, נבדק ב-2020-08-09 Born To Die - The Paradise Edition, נבדק ב-2020-08-09 American Horror Story: Freak Show: “Edward Mordrake, Part 1”, TV Club (באנגלית) Tropico, נבדק ב-2020-08-09 Tropico - Single by Lana Del Rey, Apple Music (באנגלית) Sal Cinquemani, Review: Lana Del Rey’s Short Film, Tropico (באנגלית) Get millions of songs. All ad-free., Apple Music (באנגלית) Bosch: The Garden of Dreams, נבדק ב-2020-08-09 Lana Del Rey’s ‘Paradise’: Album Review, idolator, ‏2012-11-13 Jesse Cataldo, Review: Lana Del Rey, Paradise (באנגלית) gods & monsters | full Official Chart History | Official Charts Company, www.officialcharts.com (באנגלית) Lana Del Rey, Billboard Gods & Monsters, נבדק ב-2020-08-11 Lana Del Rey - Tropico (Short Film) (Explicit) Lana Del Rey - Gods & Monsters Lana Del Rey Gods and Monsters lyrics HD Gods & Monsters Lana Del Rey - Gods and Monsters American Horror Story Freak Show Jessica Lange Gods and Monsters ♦ Jessica Lange - Gods & Monsters_ Lyrics Gold & Platinum, RIAA (באנגלית אמריקאית)